Wëszëznë Gardu są procëm decyzje radnëch w ti sprawie. Jidze ò projecht do jaczégò w pòłowie łżëkwiata sã włączëło 14 pòmòrsczich samòrządów jak Stãżëca, Rëmiô, Pùck i Wiôlgô Wies. Wëcmanim òni chcą ùprzistãpnic do wëpòżëczaniô 3 i pół tësąca kòłów. Do tegò projechtu chcą sã téż włączëc radny z Wejrowa – wikszi dzél béł za tą ùdbą na òstatny sesje radzëznë gardu. Mają równak ùczëté, że Wejrowa na to nie stac, co mô rozgòrzoné m. jin. radnégò Mateùsza Szmëta. Kòsztë to je jedno – òdpòwiôdô zôstãpca prezydeńta Wejrowa Bejata Rutkewicz – dôwającë bôczënk, że ò technicznëch detalach projechtu na dzysô je mało wiedzec. Wëszëznë gardu bédëją wrócëc do diskùsje ò metropòlitalnym kòle czej sztôłt ti systemë mdze òbrobiony. Przëstojnicë projechtu z pòsobnyma dzejaniama żdżą za òficjalnym pismionã òd prezydeńta Wejrowa do prowadnégò radzëznë – ò niemòżlëwòce zrealizowaniô przëjãtégò ùchwôlënkù.